**Rodinné právo (XN-RP)**

**letný semester 2021/2022,**

**3. ročník bakalárskeho štúdia**

**denné štúdium**

**Podmienky hodnotenia**

Písomná skúška vo **forme testu** prostredníctvom systému E-learning TRUNI MOODLE

V texte bude **20 výrokov (otázok)**. Správna odpoveď **je len jedna**. Za každú správnu odpoveď študent môže dosiahnuť 1 bod. Celková dĺžka času na vyplnenie testu **25 minút**.

**Vzorové výroky (otázky)**

Pri určovaní a posudzovaní záujmu maloletého dieťaťa sa zohľadňuje najmä ohrozenie vývinu dieťaťa zásahmi do jeho dôstojnosti a ohrozenie vývinu dieťaťa zásahmi do duševnej, telesnej a citovej integrity osoby, ktorá je dieťaťu blízkou osobou.

Vyberte jednu:

Pravda

Nepravda

Ak je potrebné spravovať majetok maloletého dieťaťa súd zároveň rozhodne o ustanovení opatrovníka na spravovanie jeho majetku

Vyberte jednu:

Pravda

Nepravda

Aj v slovenskom rodinnom práve platí princíp zákazu diskriminácie detí narodených mimo manželstva.  Dôležitým impulzom na zrušenie diskriminácie v niektorých krajinách bolo rozhodnutie Európskeho súdu pre ľudské práva z roku 1979, ktorý vo svojom zásadnom prípade Marckx proti Belgicku (rozhodnutie z 13. júna 1979) týkajúcom sa nelegitímnych detí (illegitimate childs) konštatoval, že nie je žiadny rozdiel medzi rodinou legitímnou a prirodzenou, ktorú v konkrétnom prípade tvorila slobodná matka so svojím dieťaťom. Štát je povinný uskutočniť legislatívne opatrenia vedúce k tomu, aby sa nelegitímne dieťa od svojho narodenia považovalo za rodinného príslušníka vo vzťahu k matke a k iným členom rodiny, a tak mohlo viesť riadny rodinný život. Rovnako aj uplatňovanie belgického dedičského práva, podľa ktorého sťažovateľ nebol ako nemanželské dieťa poručiteľa jeho dedičom.

Vyberte jednu:

Pravda

Nepravda

**Celkové hodnotenie:**

**20-19 A**

**18-17 B**

**16-15 C**

**14-13 D**

**12–10 E**

**Povinná** literatúra:

1. *Dobrovodský, R. - Arnoldová, M.- Kubíčková, G. : Občianske právo hmotné. Časť: Rodinné právo. 1 diel. Bratislava :* ***POZOR VYDANIE Z ROKU 2018****. - ISBN 978-80-89635-35-1 [1.zv.].4*
2. *Dobrovodský, R. Pavelková, B:. Časť. Rodinné právo. In: Jurčová, Monika, Novotná, Marianna a kol: Pracovné listy a prípadové štúdie z občianskeho práva hmotného, A. Čenek, 2. rozšírené vydanie Plzeň,* ***2011.***
3. Relevantná judikatúra Európskeho súdu pre ľudské práva uvedená pri všetkých otázkach v poznámke pod čiarou (**postačuje ovládať v rozsahu uvedenom v učebnici, hlavne je potrebné poznať princíp rozhodnutia a krátko skutkový stav**): *Dobrovodský, R.:* ***Europeizácia a internacionalizácia rodinného práva*** *: Občianske právo hmotné. Časť: Rodinné právo. 1 diel. Bratislava : Iuris Libri, POZOR VYDANIE Z ROKU 2018. - ISBN 978-80-89635-35-1 [1.zv.].4, s.* ***245-308****.* ***(učebnica)***
4. Zákon č. 36/2005 Z.z. o rodine v znení NOVELY 175/2015 Z.z. (účinnosť od 1.1.2016)!
5. Osobitné ustanovenia zákona č. 305/2005 Z.z. o sociálnoprávnej ochrane detí a o sociálnej v znení NOVELY 175/2015 Z.z. (účinnosť od 1.1.2016) v rozsahu uvedenom v poznámke pod čiarou k otázkam

**Články:**

Dostupné v knižnici PF TU (tlačená podoba) a na webe PF TU (http://publikacie.iuridica.truni.sk/prispevky/ )

Dobrovodský, R.: Aktuálne zmeny v sociálnoprávnej ochrane detí: Domáce násilie a rodičovské spory In: Sociálna prevencia. - ISSN 1336-9679. - Roč. 16, č. 2 (2021), s. 13-15 [print].

Dobrovodský, R.: Ambície rodinnoprávnej úpravy platnej od 1.1.2016. Sociálna prevencia 1/2016. Národné osvetové centrum, Bratislava 2016. S. 4-6.

Dobrovodský, R. – Farkašová, E.: Výchovné opatrenia a ich význam v prevencii sociálnopatologických javov In: Sociálna prevencia : súčasná rodina a nežiaduce sociálne a sociálnopatologické javy. - ISSN 1336-9679. - [Roč. 12], č. 1 (2017), s. 5-8

Dobrovodský, R.: K prevenčnej a sanačnej funkcii rodinnoprávnej úpravy od 1.1. 2016 In: Sociálna prevencia : dospelí, seniori a vybrané sociálne a sociálnopatologické javy. - ISSN 1336-9679. - Roč. 11, č. 2 (2016), s. 30-33.



Sociálna prevencia

**Harmonogram prednášok**

**DENNÉ ŠTÚDIUM**

**prednášky:**

**utorok, od 12.45 hod do 14.00 hod**

## online cez systém TEAMS – názov skupiny: Rodinné právo - prednášky - 3 ročník bc. štúdia (Róbert Dobrovodský)

**vyučujúci:** JUDr. Róbert Dobrovodský, PhD.,  LL.M. (Tübingen)

e-mail: robert.dobrovodsky@yahoo.de

**link:**

[https://teams.microsoft.com/l/team/19%3arb5xYpbmFH0fFyVbLNPZTYftWdkJ1kqSB34YZKu\_l741%40thread.tacv2/conversations?groupId=b80721a6-3ab1-4950-a1e3-c63d27ffef20&tenantId=5c86c1c2-46da-494a-b4a7-feb23465e98c](https://teams.microsoft.com/l/team/19%3Arb5xYpbmFH0fFyVbLNPZTYftWdkJ1kqSB34YZKu_l741%40thread.tacv2/conversations?groupId=b80721a6-3ab1-4950-a1e3-c63d27ffef20&tenantId=5c86c1c2-46da-494a-b4a7-feb23465e98c)

**kód na pripojenie: 5a8vdhw**

**HARMONOGRAM VÝUČBY A OKRUHY KTORÉ BUDÚ OBSAHOM TESTU**

**15.2.2022**

Základné zásady rodinného práva a zákona o rodine. Všeobecne o zásadách. Zásada záujmu dieťaťa s účinnosťou od 1.1.2016. Medzinárodnoprávne a ľudsko-právne ukotvenie zásady. Vnútroštátne ukotvenie zásady a jej legislatívne východiská. Jedinečnosť dieťaťa a flexibilita pojmu záujem dieťaťa. Stručne k jednotlivým kritériám. Ostatné zásady. Zmeny v zásadách zákona o rodine od 1.1.2016.[[1]](#footnote-1)

Pojem a predmet rodinného práva. Miesto rodinného práva v systéme súkromného práva. Charakteristické znaky rodinnoprávnych vzťahov.

Proces europeizácie a internacionalizácie rodinného práva. Medzinárodné pramene rodinného práva. Medzinárodné organizácie, ktoré prispeli k procesu europeizácie a internacionalizácie rodinného práva. Význam práva na rešpektovanie súkromného a rodinného života (čl. 8 Európskeho dohovoru o ľudských právach a slobodách) a práva na uzavretie manželstva (čl. 12 Európskeho dohovoru o ľudských právach a slobodách).[[2]](#footnote-2) Právo na rešpektovanie súkromného a rodinného života: významné princípy z judikatúry Európskeho súdu pre ľudské práva.[[3]](#footnote-3) Cudzineckoprávne zásahy do súkromného a rodinného života.[[4]](#footnote-4)

**22.2.2022**

Europeizácia a internacionalizácia rodinného práva: Právo styku rodičov s dieťaťom a medzinárodné únosy.[[5]](#footnote-5) Definícia únosu. Obvyklý pobyt dieťaťa a jeho znaky. Odmietnutie návratu dieťaťa. Primerané opatrenia na zabezpečenie ochrany dieťaťa po jeho návrate. Najlepší záujem dieťaťa v súvislosti s únosmi. Nariadenie Brusell IIa.

Vznik a obsah manželstva. Snúbenectvo v slovenskom práve. Podmienky vzniku manželstva. Postup pred uzavretím manželstva. Uzavretie manželstva (sobáš).

Forma uzavretia manželstva. Občiansky sobáš. Cirkevný sobáš. Konzulárny sobáš. Uzavretie manželstva zástupcom.

Práva a povinnosti manželov. Vymedzenie pojmu manželstvo v kontexte práva na rešpektovanie súkromného a rodinného života a práva na uzavretie manželstva. Vymedzenie pojmu „muž a žena“ v čl. 12 judikatúrou Európskeho súdu pre ľudské práva.[[6]](#footnote-6)

Neplatnosť manželstva. Zdanlivosť uzavretia manželstva.

Zánik manželstva a jeho právne následky. Zánik manželstva smrťou jedného z manželov. Zánik manželstva rozvodom. Podmienky rozvodu. Úprava práv a povinností rodičov k maloletým
deťom na čas po rozvode. Právne následky zrušenia manželstva rozvodom.

**1.3.2022**

Rodičovské práva a povinnosti. Všeobecne o právach a povinnostiach rodičov a detí. Výchova dieťaťa. Zastupovanie dieťaťa. Správa majetku dieťaťa. Správa majetku dieťaťa rodičmi. Zverenie dieťaťa do starostlivosti jednému z rodičov po rozvode.[[7]](#footnote-7) Striedavá osobná starostlivosť.

Opatrovník pre správu majetku dieťaťa
(majetkový opatrovník). Ďalšie práva a povinnosti rodičov a detí. Styk rodičov s dieťaťom.[[8]](#footnote-8) Určenie mena a priezviska dieťaťa. Diskriminácia detí narodených mimo manželstva.[[9]](#footnote-9) Vymedzenie diskriminácie rodičov na základe ich homosexuálnej orientácie podľa čl. 14 Európskeho dohovoru o ľudských právach a slobodách judikatúrou Európskeho súdu pre ľudské práva.[[10]](#footnote-10)

**8.3.2022**

Všeobecné otázky výživného. Pojem a druhy vyživovacích povinností. Vznik vyživovacej povinnosti. Rozsah vyživovacej povinnosti. Zánik vyživovacej povinnosti.

Jednotlivé druhy vyživovacích povinností. Vyživovacia povinnosť rodičov k deťom. Vyživovacia povinnosť detí k rodičom. Vyživovacia povinnosť medzi ostatnými príbuznými.

Vyživovacia povinnosť medzi manželmi. Príspevok na výživu rozvedeného manžela. Príspevok na výživu a úhradu niektorých nákladov nevydatej matke .

**15.3.2022**

Náhradná starostlivosť (náhradná osobná starostlivosť). Podmienky vzniku náhradnej osobnej starostlivosti. Obsah náhradnej osobnej starostlivosti. Zánik náhradnej osobnej starostlivosti. Zmeny v úprave po 1.1.2016 - novela zákona o rodine č. 175/2015.

Pestúnska starostlivosť[[11]](#footnote-11). Podmienky vzniku pestúnskej starostlivosti. Obsah pestúnskej starostlivosti. Zánik pestúnskej starostlivosti. Zmeny v úprave po 1.1.2016 - novela zákona o rodine č. 175/2015.

Ústavná starostlivosť.[[12]](#footnote-12) Zásahy štátu do výkonu rodičovských práv.[[13]](#footnote-13) Judikatúra Európskeho súdu pre ľudské práva vo veciach zásahov štátu do výkonu rodičovských práv v krajinách Európy.[[14]](#footnote-14)

**22.3.2022**

Výchovné a sankčné opatrenia.[[15]](#footnote-15) Výchovné opatrenia súdu a orgánu sociálnoprávnej ochrany detí a sociálnej kurately[[16]](#footnote-16). Sociálna kuratela detí.[[17]](#footnote-17) Poručníctvo a opatrovníctvo. Majetkový opatrovník. Výkon opatrovníctva a poručníctva orgánom sociálnoprávnej ochrany detí a sociálnej kurately a kolízny opatrovník.[[18]](#footnote-18)

Osvojenie.[[19]](#footnote-19) Všeobecne o osvojení. Podmienky osvojenia. Podmienky na strane osvojenca. Podmienky na strane osvojiteľa. Súhlas oprávnených osôb na osvojenie. Predosvojiteľská starostlivosť. Vznik osvojenia. Právne následky osvojenia. Zrušenie osvojenia. Stručný porovnávací prehľad osvojenia v krajinách Európy.[[20]](#footnote-20) [[21]](#footnote-21) Medzištátne osvojenia.

**29.03.2022**

Určenie rodičovstva. Určenie a zapretie materstva. Určenie otcovstva. Otcovstvo manžela matky. Otcovstvo určené súhlasným vyhlásením rodičov. Otcovstvo určené súdom.

Zapretie otcovstva. Zmeny v úprave po 1.1.2016 - novela zákona o rodine č. 175/2015. Zapretie otcovstva manžela matky. Zapretie otcovstva určeného súhlasným vyhlásením rodičov. Zapretie otcovstva na návrh dieťaťa. Stručný porovnávací prehľad určenia materstva v krajinách Európy.[[22]](#footnote-22) Stručný porovnávací prehľad zapretia otcovstva v krajinách Európy.[[23]](#footnote-23)

1. Dobrovodský, R.: Ambície rodinnoprávnej úpravy platnej od 1.1.2016. Sociálna prevencia 1/2016. Národné osvetové centrum, Bratislava 2016. S. 4-6. – dostupné v knižnici PF TU [↑](#footnote-ref-1)
2. Relevantná judikatúra: Deklerck proti Belgicku; J.H. proti Spojenému kráľovstvu; Keegan proti Írsku; Abdulaziz, Cabales a Balkandali proti Spojenému kráľovstvu; Kroon a ostatní proti Holandsku; Berrehab proti Holandsku; X., Y. a Z. proti Spojenému kráľovstvu; Boughanemi proti Francúzsku; Maslov proti Rakúsku; P.B. a J.S. proti Rakúsku; F. proti Švajčiarsku. [↑](#footnote-ref-2)
3. Relevantná judikatúra: Deklerck proti Belgicku; J.H. proti Spojenému kráľovstvu; Keegan proti Írsku; Abdulaziz, Cabales a Balkandali proti Spojenému kráľovstvu; Kroon a ostatní proti Holandsku; Berrehab proti Holandsku; X., Y. a Z. proti Spojenému kráľovstvu; Boughanemi proti Francúzsku; Maslov proti Rakúsku; P.B. a J.S. proti Rakúsku. [↑](#footnote-ref-3)
4. Relevantná judikatúra: Üner proti Holandsku; Chair a ostatní proti Nemecku; Moustaquim proti Belgicku; [↑](#footnote-ref-4)
5. Relevantná judikatúra: C-497/10 Mercredi proti Chaffe z 22. decembra 2010; Šneersone a Kampanella proti Taliansku; Neulinger a Shuruk proti Švajčiarsku; Maire proti Portugalsku; B. proti Belgicku; X proti Lotyšsku; Phostira Efthymiou a Ribeiro Fernandez proti Portugalsku zo dňa 5. februára 2015; Rouiller proti Švajčiarsku zo dňa 22. júla 2014; Rouiller proti Švajčiarsku zo dňa 22. júla 2014. [↑](#footnote-ref-5)
6. Relevantná judikatúra: Rees proti Spojenému kráľovstvu; Cossey proti Spojenému kráľovstvu; Sheffield a Horsham proti Spojenému kráľovstvu; I. proti Spojenému kráľovstvu a Goodwin proti Spojenému kráľovstvu; Schalk a Kopf proti Rakúsku; F. proti Švajčiarsku [↑](#footnote-ref-6)
7. Johansen proti Nórsku; Glaser proti Spojenému kráľovstvu; Hokkanen proti Fínsku; Hoffman proti Rakúsku; Giszczak proti Poľsku; Zaunegger proti Nemecku. [↑](#footnote-ref-7)
8. Fiala proti Českej republike z 18. júla 2006; Pedovič proti Českej republike zo dňa 18. júla 2006; Drenk proti Českej republike zo dňa 4. septembra 2014; Kapr proti Českej republike zo dňa 28. marca 2006; Zavřel proti Českej republike zo dňa 18. januára 2007). [↑](#footnote-ref-8)
9. Relevantná judikatúra: Marckx proti Belgicku; Vermeire proti Belgicku; Kroon a ostatní proti Holandsku; [↑](#footnote-ref-9)
10. Relevantná judikatúra: Salgueiro Da Silva Mouta proti Portugalsku; J. M. proti Spojenému kráľovstvu. [↑](#footnote-ref-10)
11. § 33, § 35 zákona č. 305/2005 Z.z. o sociálnoprávnej ochrane detí a o sociálnej kuratele. [↑](#footnote-ref-11)
12. § 30, § 32 zákona č. 305/2005 Z.z. o sociálnoprávnej ochrane detí a o sociálnej kuratele. [↑](#footnote-ref-12)
13. § 6 – 9 zákona č. 305/2005 Z.z. o sociálnoprávnej ochrane detí a o sociálnej kuratele [↑](#footnote-ref-13)
14. Scozzari a Giunta proti Taliansku; Olsson proti Švédsku; Eriksson proti Švédsku; P., C. a S. proti Spojenému kráľovstvu; Wallová a Walla proti Českej republike; R.M.S. proti Španielsku; Pontes proti Portugalsku zo dňa 10. apríla 2012; M.D. a ostatní proti Malte (rozhodnutie zo dňa 17. Júna 2012; K. a T. proti Fínsku (rozsudok veľkej komory zo dňa 12. júla 2001; Y.U. proti Rusku (rozhodnutie zo dňa 13. novembra 2012); (rozhodnutie Kutzner proti Nemecku rozsudok z 26. februára 2002); rozhodnutie Vujica proti Chorvátsku zo dňa 8. októbra 2015; rozhodnutie Kocherov a Sergeyeva proti Rusku rozhodnutie zo dňa 29. marca 2016; M. A. K. a R.K. proti Spojenému kráľovstvu (rozhodnutie z 23. marca 2010); A. D. a O. D. proti Spojenému kráľovstvu (rozhodnutie zo dňa 16. marca 2010); B.B. a F.B. proti Nemecku (rozhodnutie zo dňa 14. marca 2013); **Aktuálne:** rozsudok veľkej komory ESĽP v prípade Strand Lobben proti Nórsku – k tomu porovnaj: Stanovisko zástupkyne vlády SR pred ESĽP k rozsudku veľkej komory ESĽP v prípade Strand Lobben proti Nórsku zo dňa 10. 9. 2019 – dostupné: <http://www.justice.gov.sk/Stranky/aktualitadetail.aspx?announcementID=2573> [↑](#footnote-ref-14)
15. Dobrovodský, R. – Farkašová, E.: Výchovné opatrenia a ich význam v prevencii sociálnopatologických javov In: [Sociálna prevencia](http://ezp.truni.sk/opacOLD?fn=*recview&pageId=recview&uid=92032&fs=FF395F8757B44D4683B21B74593663C3) : súčasná rodina a nežiaduce sociálne a sociálnopatologické javy. - ISSN 1336-9679. - [Roč. 12], č. 1 (2017), s. 5-8; Dobrovodský, R.: K prevenčnej a sanačnej funkcii rodinnoprávnej úpravy od 1.1. 2016 In: [Sociálna prevencia](http://ezp.truni.sk/opacOLD?fn=*recview&pageId=recview&uid=92032&fs=FF395F8757B44D4683B21B74593663C3) : dospelí, seniori a vybrané sociálne a sociálnopatologické javy. - ISSN 1336-9679. - Roč. 11, č. 2 (2016), s. 30-33 [↑](#footnote-ref-15)
16. § 12 – 15 zákona č. 305/2005 Z.z. o sociálnoprávnej ochrane detí a o sociálnej kuratele. [↑](#footnote-ref-16)
17. § 16 - 17 zákona č. 305/2005 Z.z. o sociálnoprávnej ochrane detí a o sociálnej kuratele [↑](#footnote-ref-17)
18. § 20 - 23 zákona č. 305/2005 Z.z. o sociálnoprávnej ochrane detí a o sociálnej kuratele [↑](#footnote-ref-18)
19. § 33, § 35 zákona č. 305/2005 Z.z. o sociálnoprávnej ochrane detí a o sociálnej kuratele [↑](#footnote-ref-19)
20. Relevantná judikatúra: Frette proti Francúzsku; Eski proti Rakúsku; Keegan proti Írsku; Söderbäck proti Švédsku; Pini a iní proti Rumunsku; J.M.W.L. proti Luxembursku (rozhodnutie z 28. júna 2007); E.B. proti Francúzsku; X a ostatní proti Rakúsku. [↑](#footnote-ref-20)
21. Schwizgebel proti Švajčiarsku (rozsudok z 10. júna 2010); Pini a iní proti Rumunsku. [↑](#footnote-ref-21)
22. Relevantná judikatúra: Odièvre proti Francúzsku; Kalacheva proti Rusku [↑](#footnote-ref-22)
23. Relevantná judikatúra: Shofman proti Rusku; Mikulic proti Chorvátsku; Krušković proti Chorvátsku; Paulík proti Slovenskej republike; Ahrens proti Nemecku; Nález Ústavného súdu SR v č. 290, sp. zn. PL. ÚS 1/2010, z 20. apríla 2011 [↑](#footnote-ref-23)